Presuda Općeg suda (osmo vijeće) od 8. rujna 2021. – JA/Parlament
(predmet T-156/20)
„Javna služba – Privremeno osoblje – Klub zastupnika – Otkaz – Očita pogreška u ocjeni – Zlouporaba ovlasti – Pravo na saslušanje – Jednako postupanje – Dužnost brižnog postupanja – Načelo dobre uprave – Odgovornost”
1.      Dužnosnici – Privremeno osoblje – Privremeno osoblje iz članka 2. točke (c) Uvjeta zaposlenja ostalih službenika – Član privremenog osoblja raspoređen u klub zastupnika u Parlamentu – Raspuštanje kluba zastupnika – Posljedica – Otkaz ugovora – Obveza Parlamenta da prerasporedi zainteresiranu osobu u novi klub – Nepostojanje
(Uvjeti zaposlenja ostalih službenika, čl. 2. t. (c); Poslovnik Europskog parlamenta, čl. 33. i čl. 34. st. 3.)
(t. 17.-24., 116., 117.)
2.      Sudski postupak – Mjere upravljanja postupkom – Zahtjev za podnošenje dokumenata – Diskrecijska ovlast suda Unije – Obveze podnositelja zahtjeva
(Poslovnik Općeg suda, čl. 88. st. 2. i čl. 89. st. 3. t. (d))
(t. 47.-49., 127.)
3.      Dužnosnici – Privremeno osoblje – Privremeno osoblje iz članka 2. točke (c) Uvjeta zaposlenja ostalih službenika – Zaposlenje pri klubu zastupnika u Parlamentu – Diskrecijska ovlast tog kluba – Odbijanje prijave – Obveza glavnog tajnika Parlamenta da sasluša zainteresiranu osobu – Nepostojanje
(Uvjeti zaposlenja ostalih službenika, čl. 2. t. (c))
(t. 100.-103., 117.)
4.      Dužnosnici – Privremeno osoblje – Privremeno osoblje iz članka 2. točke (c) Uvjeta zaposlenja ostalih službenika – Član privremenog osoblja raspoređen u klub zastupnika u Parlamentu – Prekid odnosa povjerenja – Mogućnost otkazivanja
(Uvjeti zaposlenja ostalih službenika, čl. 2. t. (c))
(t. 122.)
5.      Tužbe dužnosnikâ – Tužbeni razlog koji se temelji na povredi načela jednakog postupanja – Prebacivanje tereta dokazivanja – Pretpostavke
(Pravilnik o osoblju za dužnosnike, čl. 1.d st. 1.; Uvjeti zaposlenja ostalih službenika, čl. 10. st. 1. i 5.)
(t. 123., 124.)
Predmet
Zahtjev na temelju članka 270. UFEU-a za, s jedne strane, poništenje odluke Parlamenta od 4. srpnja 2019. o otkazu ugovora o radu tužitelja kao člana privremenog osoblja i, s druge strane, naknadu neimovinske štete koju je tužitelj navodno pretrpio zbog te odluke.
Izreka
1.
Tužba se odbija.
2.
JA-u se nalaže snošenje troškova postupka.